Rutiškiai

Rutiškiai – kaimas Ukmergės rajono savivaldybėje, 4 km į šiaurės rytus nuo Želvos.

Etimologija 

Kaimo vardas yra priesaginės darybos, galimai kilęs nuo bendrinio žodžio rūta ir priesagos -išk-.

Liaudies etimologija mena, kad kažkada šiame kaime gyvenusi mergina, kurios tėvai buvo mirę ir ji gyvenusi viena. Visas jos turtas buvęs sukiužusi trobelė. Mergaitė nebuvusi graži, neturėjusi gražių geltonų kasų – galima sakyti, ji nieko neturėjusi. Gal todėl savo varganą aplinką ji papuošė puikiu darželiu, kur žydėjo be galo daug įvairiaspalvių gėlių ir augo daug žalių rūtų, nes ir ji, kaip kitos kaimo mergaitės, svajojo sulaukti piršlių. Deja, bėgo metai, o piršliai vis aplenkdavo jos varganą sodybą. Taip prabėgo jos gyvenimas. Vargšė mergaitė atgulė prie savo tėvelių, o jos namelis visai sukrypo ir sugriuvo. Gal būtų visi ir pamiršę mergaitę, jei ne jos rūtų darželis. Visos kaimo nuotakos bėgdavo pasiskinti našlaitėlės rūtų. Tad nuo to laiko kaimas ir buvo pavadintas Rutiškiais.

Istorija 

1702 m. kaimas minimas Molėtų bažnyčios krikšto metrikų knygoje.

Gyventojai

Šaltiniai 

Ukmergės rajono savivaldybės gyvenvietės